**OBAVIJEST O RASPISIVANJU OGLASA ZA POSTAVLJENJE STALNIH SUDSKIH PREVODITELJA ZA PODRUČJE VIŠIH SUDOVA NA TERITORIJU AP VOJVODINE**

**NOVI SAD, 30. siječnja 2019. godine–** Sukladno Pravilniku o stalnim sudskim tumačima („Službeni glasnik RS”, br. 35/2010, 80/2016 i 7/2017), a prema iskazanim potrebama viših sudova na teritoriju AP Vojvodine, Pokrajinsko tajništvo za obrazovanje, propise, upravu i nacionalne manjine – nacionalne zajednice raspisalo je Oglas za postavljenje stalnih sudskih prevoditelja za područje viših sudova na teritoriju AP Vojvodine (objavljen u „Službenom listu AP Vojvodine”, br. 6/2019 i u listu „Dnevnik”). Prijave na oglas, s dokazima o ispunjavanju uvjeta iz točke II. ovog oglasa, dostavljaju se u roku od 15 dana od dana objave oglasa na adresu: *Pokrajinsko tajništvo za obrazovanje, propise, upravu i nacionalne manjine – nacionalne zajednice, Bulevar Mihajla Pupina broj 16, 21000 Novi Sad, s naznakom* Prijava na oglas za postavljenje stalnih sudskih prevoditelja za područje viših sudova na teritoriju APV.

Prijave se podnose na obrascu koji se može preuzeti na internetskoj stranici Pokrajinskog tajništva za obrazovanje, propise, upravu i nacionalne manjine – nacionalne zajednice: [www.puma.vojvodina.gov.rs](http://www.puma.vojvodina.gov.rs), u dijelu „Servisi” – rubrika „Sudski tumači”. Rok za podnošenje prijava jeste 15 dana od dana objave oglasa. Nepravodobne, nedopuštene, nerazumljive i nepotpune prijave – neće se razmatrati.